30. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝ. ΑΣΦΑΛΙΣΕΩΝ Αριθ. Φ.60/532 της 17/30 Μαρτ. 1987 (ΦΕΚ Β΄ 150) Αύξηση των συντάξεων του Ταμείου Ασφαλίσεως Εφημεριακού Κλήρου Ελλάδος (Τ.Α.Κ.Ε.). 1.Αυξάνονται από 1.1.87 οι συντάξεις των συνταξιούχων του Ταμείου Ασφαλίσεως Ορθοδόξου Εφημεριακού Κλήρου Ελλάδος που απονεμήθηκαν μέχρι 31.12.1986, καθώς και αυτές που θα απονεμηθούν με βάση το άρθρ. 18 του Καταστατικού του Ταμείου, κατά 4,1%. 2.Η αύξηση αυτή χορηγείται στους συνταξιούχους του Ταμείου με τους όρους και τις προϋποθέσεις της 8418/231/25.1.84 απόφασης του Υπουργού Οικονομικών που κυρώθηκε με το άρθρ. 25 του Νόμ. 1505/84, όπως τροποποιήθηκε με την 8210/ 183/28.1.87 κοινή απόφαση των Υπουργών Εθνικής Οικονομίας, Οικονομικών και Εργασίας. 3.Ορίζεται ως κατώτατο όριο συντάξεων που καταβάλλονται από το Ταμείο, για μεν τους συνταξιούχους λόγω γήρατος και αναπηρίας το ποσό των 26.550 δραχμ., για δε τους συνταξιούχους λόγω θανάτου το ποσό των 20.820 δραχμ. από 1.1.1987. 